— 168 — 



fattende Karkryptogamer og Enkimbladede, og IV. Bind (Rakletræer, Nælde- 

 blomstrede, Skedeknæfam.), samt VI. Bind (2 tykke Bøger), omfattende 

 Rosenfamilien (i vid Forstand) og Bælgplanterne; ialt 7 omfangsrige Bøger. 

 Man maa haabe, at det vil lykkes Professor Graebner at føre dette monu- 

 mentale Værk til Afslutning. 



Ascherson's Brandenburg-Flora udkom i ganske omarbejdet Skikkelse 

 og under Medvirken af P. Graebner i 1898 — 99 med den ændrede Titel: 

 Flora des Nord ostdeutschen Flachlandes, ausser Ostpreussen, 

 og er en ogsaa herhjemme adskilligt benyttet, fortræffelig Flora. 



I de sidste Aartier var Aschersons Syn ikke godt, naar han ikke 

 kunde komme Genstandene paa ganske nært Hold; Graebner ledsagede 

 ham derfor gærne paa Rejser, og sammen besøgte de i Midten af Halv- 

 femserne København paa Vejen til Norge. A. var i Besiddelse af for- 

 bavsende Sprogkundskaber; han kendte meget til de orientalske Sprog, og 

 han forstod og læste vore nordiske Sprog. 



Den 29. Marts 1913 døde Prof. einer. Th. M. Fries, der havde 

 været korresponderende Medlem af Dansk Botanisk Forening fra 1867, 

 altsaa i 46 Aar. Han var født d. 28. Oktober 1832 som Søn af den 

 berømte Botaniker Elias Fries og blev i 1877 Professor i Botanik ved 

 Upsala Universitet, hvilken Stilling han beklædte indtil Udgangen af 1899. 

 Fries dyrkede i sine yngre Aar fortrinsvis Lichenologien og har paa dette 

 Omraade skrevet vigtige systematiske Arbejder, navnlig den desværre ufuld- 

 førte Lichenographia Scandinavica. Han har ogsaa syslet med den ark- 

 tiske Flora og har bl. a. paa en Rejse til Grønland foretaget vigtige bo- 

 taniske Indsamlinger, som har haft Betydning for Kendskabet til dette 

 Lands Flora. I den sidste Del af sit Liv var han optaget af Studier over 

 sin store Forgænger paa Upsala botaniske Lærestol, Linné, om hvis Liv 

 og Virken han har udgivet en Række Afhandlinger og i 1903 en statelig 

 Biografi i to Bind. Fries's sidste Arbejde var en Afhandling om Skan- 

 dinaviens Trøfler og trøffellignende Svampe (1909), hvori er samlet 

 Alt, hvad der vides om disse Svampes Forekomst i Skandinavien, incl. 

 Danmark. 



Fries's statelige Skikkelse var vel kendt af Skandinaviens Botanikere, 

 blandt hvilke han havde talrige Venner, som skattede hans Vid og hans 

 mange Interesser og Kundskaber. 



Personalia. 



Professor, Dr. F. Kølpin Ravn, Dr. Ove Paulsen og Museums- 

 inspektør, Dr. G. H. Ostenfeld, deltog i September 1912 i British 

 Associations Aarsmøde i Dundee (Skotland), hvor den sidstnævnte holdt 

 Foredrag om sine Hieracium-Eksperimenter. 



Mag. sc. O. Galløe agter i Sommeren 1913 med Understøttelse fra 

 Garlsbergfondet at rejse paa Island og studere Likenvegetationen. 



Museumsassistent, Dr. Ove Paulsen agter i Sommeren 1913 at 

 deltage i en af Proff. Clements og Gowles arrangeret international plante- 

 geografisk Ekskursion i Nord-Amerika. 



